Diari Oficial de la Generalitat Valenciana


Sumari del DOGV 7987, del 24-02-2017 (2017/1520)

Extracte de la Resolució de 22 de febrer de 2017, del conseller d'Educació, Investigació, Cultura i Esport, per la qual es convoquen les ajudes econòmiques per a subvencionar els serveis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals conveniats, per a l'exercici 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7987

Data del DOGV
:   24-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1520


Data del document
:   22-02-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 22 de febrer de 2017, del conseller d'Educació, Investigació, Cultura i Esport, per la qual es convoquen les ajudes econòmiques per a subvencionar els serveis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals conveniats, per a l'exercici 2017. [2017/1520]  
BDNS (identif.): 333276.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podrà sol·licitar i ser beneficiari d'aquestes ajudes l'alumnat escolaritzat en centres específics d'Educació Especial concertats i de titularitat de corporacions locals conveniats de la Comunitat Valenciana que utilitze els serveis complementaris de transport i menjador prestats pel centre.  
  
Segon. Objecte  
Concedir ajudes econòmiques per a sufragar les despeses de l'alumnat que utilitza els serveis complementaris de transport i menjador dels centres específics d'Educació Especial de titularitat privada concertats i de titularitat de corporacions locals conveniats, durant l'exercici 2017.  
  
  
Tercer. Base reguladora  
Ordre 52/2016, de 16 de setembre, de la Conselleria d'Educació, Investigació, Cultura i Esport, per la qual s'aproven les bases reguladores de les ajudes econòmiques per a subvencionar els serveis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts (DOCV 7877, 20 de setembre).  
  
http://www.dogv.gva.es/datos/2016/09/20/pdf/2016\_7175.pdf  
  
Quart. Quantia  
Es concediran ajudes amb aquesta finalitat fins a arribar a 1.971.000, 00 ?, el crèdit màxim de la línia de subvenció S1572, del capítol IV, de la secció, servei, centre gestor i programa 18.67.51.480.23, dels Pressupostos de la Generalitat per a l'exercici 2017.  
  
Cinqué. Termini presentació sol·licituds i documentació  
5.1. Alumnat: el termini per a la presentació de les sol·licituds serà des del dia 1 fins al 16 de març de 2017.  
5.2. Centres: els centres presentaran les sol·licituds que hagen rebut junt amb la documentació requerida en la convocatòria fins al dia 31 de març de 2017.  
La convocatòria a què fa referència el present extracte pot consultar-se en aquest mateix diari.  
  
València, 22 de febrer de 2017.- El conseller d'Educació, Investigació, Cultura i Esport: Vicent Marzà Ibáñez.